
Vabariigi aastajkäöVaks. 


Vabariigi aastapäeval me mälestame oma riikliku iseseisvuse säavuta- 
mises tähtsaid ajaloolisi isikuid ja vabadusvõitlustes langenuid, austame 
oma ridades viibivaid riigi ülesehitajaid ja Vabadussõja sangareid, tunneme 
rõõmu: omaäriiklusest ja selle kestel saavutatud tagajärgedest. 


Noortenõunik J. Maisma, 


Oleme teadlikud sellest, et meie 
ja me järglaste ülesandeks on kaitsta 
kodumaad tema võimalikkude vaenlas- 
te vastu, muuta lokkavaiks me viljaväl- 
jad, viia kõrgele tasemele me tööstus, 
luua eeskujulik teedevõrk, edendada 
teadust ja kunsti, levitada oskusi ja kas- 
vatada terveid, teovõimsaid, kohuse- 
truid, tööarmastajaid ja elurõõmsaid 
inimesi ja riikliku meelsusega kodanik- 
ke. 

Millised on meie — järjekordsed 
ülesanded selles ülesehitavas töös? 


Teame seda, et kui tahame jääda 
püsima keset võitlust ja võistlust, mis 
eriti viimastel aegadel on haaranud 


VR II/3. rahvaid ja riike, siis peame kogu me 

rahva senisest suuremal määral rakendama tegevusse kodumaa ülesehita- 
mistöös ja leidma igale kodanikule tema võimetele vastava tegevuse ning 
ülesande. 

Millised on meie järjekordsed ülesanded selles suures ülesehitavas 
töös? 

Õpetagem noori oma isiklikku elu kujundama ja oma õiguste eest 
võitlema, kuid kasvatagem neist inimesi, kes oskavad teistega käsikäes 
töötada ja austada teiste arvamusi ja veendumusi. Aidakem kaasa, et 
hõõrumised noorsoo-organisatsioonide ja neisse koondunud noorte vahel 
kaoksid ja et skautlikkude noorte koondumine ühisesse organisatsiooni 
teostuks ruttu ja valudeta. 

Pangem suuremat rõhku noorsoo-organisatsioonide kasvatusliku tege- 
vuse süvendamisele ja nende töö süstematiseerimisele; sidugem noori 
igapäevase töö ning tegeliku eluga ja õpetagem neid positiivselt suhtuma 
kehalisse töösse; pangem rõhku nende füüsilisele arenemisele. 

Aidakem kaasa organisatsioonidele vajaliku juhtkonna süstemaati- 
lisele ettevalmistamisele vastavate kursuste ja juhtide-koolide kaudu; leid- 
kem võimalusi noorsoo-organisatsioonidele vajalikkude spordi- ja mängu- 
väljakute, noorte- ja matkakodude soetamiseks. Noorte organiseerimis- 
töö edukamaks teostamiseks ja selleks vajalikkude aineliste võimaluste 
suurendamiseks tõmmakem kaasa üksikuid isikuid, seltskonda, seltskond- 
likke organisatsioone, vastavaid asutisi ja kohalikke omavalitsusi. 

Meil, noortejuhtidel, lasub suur ja vastutusrikas ülesanne olla õigeks 
suunanäitajaks noortele nende ülevate sihtide saavutamisel. 

Selleks tööks teile jõudu! 


Tallinnas, 13. veebr. 1939. a. J. Maisma. 

Tähtsaid sünnipäevi veebruaris. 


Vabariigi President K. Päts, 
VR [I/1 ja II1/1, 


Noorsoo-organisatsioonide Patroon. 


Pühitses 23. veebruaril s. a. oma 65. sün- 


nipäeva. 


Sõjavägede Ülemjuhataja kindralleitn. 
J. Laidoner, VR 1/1 ja II1/1, 
Noorsoo-organisatsioonide Peavanem. 
Pühitses 12. veebr. s. a. oma 55. sünni- 
päeva. 


Noortemagistnite Kogu kodukonrrast. 


Noortemagister Valter Hiir. 


Teatavasti otsustati Noortemagist- 
rite Ajutise Keskuse üldkoosolekul 27. 
augustil 1938. a. Noortemagistrite 
Ajutine Keskus ümber kujundada 
senisest täielikuma ja —viimistletuma 
kodukorra aiusel töötavaks Noorte- 
magistrite Koguks (vt. , Kotkas” nr. 11 
— 1938. a. ,Noortemagistrite —Ajut. 
Keskuse ümberkujundamisest”). 

Üldkoosolekul esitatud mõtteaval- 
dusi arvestades Noortemagistrite Nõu- 
kogu koostas loodava Noortemagist:- 
rite Kogu kodukorra kavandi, mis 
lähemail päevil saadetakse tutvumi- 
seks ja arvamuste avaldamiseks kõi- 
gile noortemagistritele ja kotkajuhti- 
dele. Saabuvaid arvamusi ja seisu- 
kohti arvestatakse: kodukorra lõpli- 
kul redigeerimisel. Kodukorra vastu- 
võtmine toimub 5. märtsil s. a. Tartus 


peetaval Noortemagistrite Ajut. Kes- 
kuse üldkoosolekul. Kodukorra kinni- 
tamise järel NK Vanema poolt järgneb 
kohe Noortemagistrite Ajutise Keskuse 
ümberkujundamine - Noortemagistrite 
Koguks. 

Noortemagistrite Kogu kodukorra 
kava koosneb järgmistest osadest: 1. 
Eesmärk. II. Õigused, III. Liikmeskond. 
IV. Juhtimine, V. Varalised abinõud ja 
revideerimine, VI. Noortemagistriks 
saamise kord ja VII. Kodukorra muut- 
mine ja tegevuse lõpetamine. Üldse 
sisaldab kodukorra kava 54 para- 
grahvi. 

Kava lähemal vaatlusel selgub, et 
Noortemagistrite Kogu ülesandeks on 
koondada ühiseks pereks Noorte Kot- 
kaste organisatsioonis töötavaid noor- 
temagistreid ja kotkajuhte, arendada 

neid vaimselt, kultuuriliselt ja keha- 
liselt, eriti aga süvendada neis isa- 
maalisi, rahvuslikke ja -skautlikke 
põhimõtteid, võimaldada neil enda 
täiendamist juhtimisoskusis, arendada 
distsipliinitunnet ja omavahelist sõp- 
rust ning olla eriteadlasena abiks 
Noorte Kotkaste Peastaabile kõigi 
organisatsiooni ellu ja noorte töösse 
puutuvate küsimuste lahendamisel. 
Noorte Kotkaste organisatsioonis 
Noortemagistrite Kogu sallub otseselt 
NK Vanemale. Peastaabi juures on 
Kogul nõuandev hääl. Oma eesmärgi 
saavutamiseks Kogu korraldab koos 
Peastaabiga nõupidamisi, = kursusi, 
laagreid, õppereise jt. sellelaadseid 
üritusi ning annab välja trükitooteid. 

Noortemagistrite Kogu — liikmes- 
konna moodustavad kõik noortema- 
gistrid ja kotkajuhid, kusjuures täie- 
õiguslikeks liikmeiks loetakse ainult 
noortemagistreid. Liikmete tegevuse 
kohta Kogu juhatus võib nõuda kirja- 
likke ülevaateid ja seletusi. Liikmeid, 
kelle tegevus ei ole kooskõlas Kogu 
eesmärkidega, kes ei tasu liikme- 
maksu või ei täida: muid kohustusi 
Kogu vastu, võib Kogust eemaldada 
kas ajutiselt või jäädavalt. Liikmeteva- 
helisi tüliküsimusi lahendavad juha- 
tus ja erikoosolek. 

Kogu juhtimist teostab juhatus üld- 
koosoleku ja: Noortemagistrite Kogu 
erikoosolekute kaudu. 

Juhatus on ette nähtud viieliikme- 
line, valitakse erikoosoleku poolt ja 
kinnitatakse ametisse NK Vanema 
poolt üheks aastaks. 

Üldkoosolek, millest võtavad osa 
Noortemagistrite Kogusse kuuluvad 
noortemagistrid ja kotkajuhid, toime- 
tab valimisi, kuulab ära ja avaldab 
seisukohti juhatuse ja revisjonikomis- 


joni aruannete kohta, kinnitab tulude 
ja kulude eelarve ning aruande, mää- 
rab kindlaks liikmemaksu suuruse ja 
maksmise korra, võtab seisukoha 
Kogu kodukorra muutmisettepanekute 
suhtes ja arutab mitmesuguseid muid 
organisatsiooni ellu puutuvaid küsi- 
musi. 

Noortemagistrite erikoosolek valib 
juhatuse ja revisjonikomisjoni, aru- 
tab NK 0oorg-i tegevuse üldsuundi 
ja töösse puutuvaid küsimusi, kinni- 
tab juhatuse ja revisjonikomisjoni 
aruanded ja tegevuskava, lahendab 
liikmetevahelisi arusaamatusi, otsus- 
tab kodukorra muudatusi, teeb ette- 
panekuid noortemagistri kutsest lahti- 
registreerimiseks ja kotkajuhi märgi 
kandmise õiguse äravõtmiseks. .Eri- 
koosolekul arutusele tulevate küsi- 
muste kohta võib otsuseid teha ka 
kirja teel. 


Kogu varalisteks abinõudeks on 
liikmemaksud ja toetussummad. Kogu 
kassa, arveraamatute ja kassadoku- 
mentide revideerimist teostab üheks 
aastaks valitud kolmeliikmeline revis- 
jonikomisjon. 

Noortemagistriks saamise korda on 
praegu kehtiva korraga võrreldes mit- 
meti täiendatud, viimisteldud ja kohan- 
datud tegeliku elu nõuetega. 


Kodukorra muudatusi ja likvideeri- 
mist otsustab NK Vanem. Peale likvi- 
deerimist langevad Kogu varad NK 
Peastaabile. 


Niipalju kokkuvõttes kodukorra 
kavast ja selles leiduvaist tähtsa- 
maist muudatusist. Oleme veendunud, 
et Noortemagistrite Kogu asutamine 
tähistab suurt edusammu teadliku 
juhtkonna organiseerimisel ja sisulise 
töö süvendamise alal organisatsioonis. 


Koostööle lastevanematega. 


Noortemagister V. Pirsko. 


Koostöö süvendamine koduga annab 
noorte kotkaste rühmale tublima seljatoe 
ja aitab ta üle mõnestki töö juures ette- 
tulevast raskusest. Kahjuks ei ole seda 
koostööd kõikjal küllaldaselt viljeldud, 
võib-olla asja enese tuduse tõttu. Või- 
maldagu alljärgnevad read selgitada seda 
tähtsust, mida annab koostöö lastevane- 
matega. 

Milles seisneb tegevus noorkotkaste 
rühmas ja milline on koondustel poistele 
pakutud ainehulk, sellest puudub üle- 


vaade ja ettekujutus enamikul lastevane- 
mail. Küllalt tuleb ette noorte kotkaste 
puudumisi koondustelt tingituna vanema- 
te keelust; suhtutakse ükskõiksusega 'vor- 
mi muretsemisse ja selle kandmisse, jne. 
Sagedasti ei leia organisatsioonis tegut- 
sev noor selleks tööks kodust küllaldast 
seljatuge. Informatsioon, mida vanemad 
ühel või teisel juhul organisatsiooni töö 
kohta :-säavad poistelt endilt, on enamalt 
jaolt juhuslik ja liialt väheütlev selleks, 
et selle varal tungida organisatsiooni: töö 

Tähtsaid sünnipäevi veebruaris. 


Helilooja Miina Härma. 
Paljude viisirikaste populaarsete lau- 
lude autor. Pühitses 9. veebruaril s. a. 

oma 75. sünnipäeva. 


Lord Robert Baden-Powell of Gillwell. 

Skautluse looja ja ülemaailmne skau- 

tide peavanem. Pühitses 22. veebr. s. a. 
oma 82. sünnipäeva. 


sisusse. Mida imestada, kui tihti pan- 
nakse paljuks, et poiss nädalas paar tun- 
di kulutab organisatsiooni jaoks. Vähe ei 
ole neid juhtumeid, kus poisi elus ette- 
tulev pisimgi raskus kas puuduliku õppe- 
aine või muu näol lahendatakse organi- 
satsiooni kui kõige kurja juure arvel. 

Tegevus noorte kotkaste rühmas tuleb 
igal tingimusel korraldada selliselt, et ta 
minimaalses ulatuseski. annaks võimaluse 
asjahuvilisel tutvuda tööga ja näha selle 
töö tõelist palet ja suurust. Teid selleks 
on mitmesuguseid. 

Oludest tingituna ei ole vanemail või- 
malik jälgida noorte koondusi. Järelikult 
ei saa sellel teel lastevanemaid noorte 
tööga tutvustada. Ometi ei valmista ras- 
kusi vanemaile ega häiri rühma tööd, kui 
vanemad aastas paaril korral tulevad 
noorte pidulikule “koondusele, 
millised korraldatakse teatud tähtpäeva 
puhul, olgu selleks kas rühma aastapäev, 
jõuluõhtu, mõne tegelase austamisõhtu 
või muud sellesarnast. 

Pidulikul koondusel. on suure tähtsu- 
sega nii ametlik kui ka ettekannete osa. 


Poiste üldine esinemine, raportid, ava- ja 
lõpptavandid, päevakohane kõne vane- 
malt juhilt (väga sobiv on kõne noorelt) 
kas korraldatava tähtpäeva või noorte 
lubaduse andmise puhul, need seovad 
kahtlemata noori ja vaatajaskonda. See 
side suureneb veel, kui eeltoodule lisa- 
neb mõne noorhauka lubaduseandmine, 
kus noor lausub tõrviku- või küünlatule 
valgel: ,Luban olla sõnakuulelik, ar- 
mastada oma kodu, austada oma vane- 
maid...“ Kogumulje jääb kauaks vaa- 
tajaskonna mällu. 

Pidulike ettekannete osa, mida palju- 
del kordadel korraldatakse lõkkeõhtuna, 
kus poisid kaminatule, selle puudumisel 
elektri-lõkketule valgel vanemaile paku- 
vad huvitavama osa noorte laagrist — 
lõkkeõhtu. Kuigi kaugeltki kõiki koon- 
dustel õpitut ja õpetatavat ei saa paigu- 
tada ettekande raami, annab säärane 
lõkkeõhtu siiski väikese läbilõike noorte 
tegevusest. Lapsevanemad ja teised küla- 
lised, kes on tulnud seekord noorte koon- 
dusele, teevad seda meelsasti ka järgne- 
val korral. Vanemad üksteisega kokku 

puutudes jagavad oma muljeid ja õhu- 
tavad sel teel järgmisel korral tulema 
noorte koondusele ka neid vanemaid, kes 
mõningail põhjusil eelmisel korral puu- 
dusid. Ma ise ja mu kaasjuhid on korral- 
danud rühma pidulikke koondusi, kus 
50—60-liikmelise rühma kohta (teatud 
sündmusi võivad väiksemad rühmad kor- 


raldada ühisettevõttena) on pidulikul 
koondusel külalisliikmeid-vanemaid üle 
“100. 


Säärane suur külalispere sunnib juht- 
konda viimistlema ettekandeid ja tehni- 
list ettevalmistust. Tahaksin siin vaid 
märkida, et pidulikkudel koondustel kor- 
raldatud lõkkeõhtuil — ka laagrilõkkeil 
— pandaks enam rõhku eesti ainestikul 
koostatud ettekandeile, ükskõik kas nad 
on lõbusa- või tõsisemailmelised. Igal 
juhul tuleks hoiduda indiaanlaste lugude 
jäljendamisest ja muudest väheütlevaist 
täite-ettekandeist. Kuigi nad kõik või- 
vad meeldida noortele, siiski ei peegeldu 
sääraseis ettekandeis meie töö sisu. 

Suuri võimalusi noorte ja vanemate 
lähendamiseks pakub suvine tegevus, 
eeskätt laager. Korraldage laager hästi. 
Paluge vanemaid, teisi asjahuvilisi ja 
kaitseliidu-naiskodukaitse tegelasi, = et 
nad külastaksid noorte laagrit. Teatud 
tööpäev laagris, eriti vastuvõtusoodus kü- 
lalistele laagritegevuse jälgimiseks, võib 
pakkuda vanemaile palju. Ühine lõuna- 
söök poiste endi valmistatud toiduga, kas 
see ei ütle juba küllalt, et mõndagi on 
õpitud. Mitmesugused osavus- ja luure- 
mängud, kombineeritud teatejooksud (lõk- 
ketegemine, jooks, ujumine, signaliseeri- 
mine, teate viimine, dešifreerimine jne.), 
telgipüstitamisvõistlus, võimalus jälgida 
mõnd 0õppetegevuslikku tundi (ujumise 
õpetus, praktiisse ellu puutuv loeng) 
jne., kõigele sellele ei saa ükski külastaja 
lüüa käega ja ütelda, et kogu see ette- 
võte on ajaraiskamine. Just vastupidi, 
see pöörab meie sõiduvette ka kõige 
enam seni meie tegevusele vastuseisnud 
vanema. 

On lastevanemad ühel või teisel teel 
saanud tutvuda noorte tegevusega orga- 
nisatsioonis ja kui juht peale selle veel 
on loonud isikliku sideme vanematega, 
siis astutagu koostööks teine ja julgem 
samm: kutsutagu lastevanemad vähemalt 
kord aastas kokku koosolekuks, et vahe- 
tada mõtteid kerkinud küsimuste üle, 
kuulata vanemate arvamusi ja soove, et 
neid võimaluse piires rakendada rühma 
edaspidises — töös. Säärase koosoleku 
kokkukutsumist tuleks teha kirjalikult. 
Sel puhul selgitatakse, milleks vanemate 


"dab 


kokkutulekut on peetud vajalikuks, ühtla- 
si alla kriipsutades soovi luua vanematega 
siduvamat koostööd rühma juurde laste- 
vanemate ringi ellukutsumise näol. Mõis- 
tetavaltki saadetakse koos kutsega koos- 
oleku päevakord, milline esimesel kor- 
ral tuleb võimalikult hästi valida, et ära- 
tada suuremat tähelepanu ja kindlustada 
sellega suurema arvu vanemate kokku- 
tulek. 

Muidugi ei peitu tegevus ainult kõne- 
des ja aruteludes. Tööhulk = sääraseil 
koosolekuil ei ole alati teab kui suur, 
kuid omajagu tähtsust rühma tegelikus 
töös nad omavad kahtlemata. Eeskätt 
on tõmmatud noorte juhtimisse sellega 
kaasa lastevanemad. Teiseks on suure- 
mate ühisettevõtete korraldamine kerge- 
mini teostatav, kui on võimalus sellele 
tööle tõmmata kaasa suuremaid hulki, 
eeskätt just lastevanemaid, kes suure- 
mat huvi tunnevad, et nende poegade 
ettevõte õnnestuks. Kolmandaks võimal- 
säärane koosolek lahendada kõiki 
arusaamatusi ja küsimusi, millised rühma 
tegevust tihti pidurdavad. 


Mida enam leidub rühma ringkonnas 
juhtivaid tegelasi, seda edukamalt saab 
töötada rühm. On kord lastevanemad 
end sidunud rühmaga, siis peagi saame 
sellest ringkonnast endile juurde lisa- 
jõude kas mõnesuguste õppeala juhtide, 
lektorite või muu näol. Uskuge, suur 
hulk vanemaid meelsasti tahaks lüüa 
käed külge, kuid nad on jäänud eemale 
seetõttu, et ise ei ole tahetud tulla pak- 
kuma ja meie juhid ei tea kõiki ise 
minna otsima. —Aktiivsemaist vanemaist 
võiksime luua rühma juurde nn. laste- 
vanemate esinduse, kuhu vastavalt rüh- 
ma suurusele lastevanemate üldkoosole- 
kul valitud 3—5 isa-ema, Kaitseliidu ja 
Naiskodukaitse esindaja ja üks õpetaja 
koolist, kust enamuses pärit rühmakuu- 
luvad õpilased. Säärane väiksem, pain- 
duvam ja aktiivsem mõtteosaliste pere 
käiks rühmaasjade korraldamiseks koos 
juba rohkem kordi aastas, töötaks pide- 
valt ja paneks esimesena käed külge 
kõigile neile raskustele, millised ette vee- 
renud rühma tööle. 

Rühmade juures, kus pidevalt tegut- 
setud koos lastevanematega, võiksin töö- 
tulemustena mainida järgmist. Paar 
aastat tagasi korraldasid rühmad peo, 
kus ühe 60-liikmelise rühma peo puhas- 
sissetulek oli üle 600 krooni ja teisel 15 
liikme juures puhassissetulek üle 120 
krooni. Kahele rühmale on lastevanemad 
kinkinud lipud, on muretsetud teisi tar- 
beid, täiendatud raamatukogu ja lõpuks 

Noortemagistnite Ajutine Keskus 3-aastane. 


Märtsikuu keskpaiku täitub 5 aastat 


Noortemagistrite Ajutise Keskuse 


ellukutsumisest. Sel puhul korraldatakse 5. märtsil s. a. Tartus Ajut. Keskuse 
pidulik üldkoosolek, mille päevakorras on kõne NK Peastaabi esindajalt, üle- 


vaade Nmag. Ajut. 
Noortemagistrite Koguks, 
valimised, suvise 
küsimusi. 


Keskuse tegevusest, Aj. 
Noortemagistrite Kogu kodukorra vastuvõtmine, 
tegevuskava koostamine 


Keskuse ümbermoodustamine 


ja muid tegevusse puutuvaid 


Peale koosolekut toimub pärja panek Vabadussõjas langenute mälestus- 


sambale ja ühine koosviibimine. 


Noortemagistrite Ajut. 
Keskuse Nõukogu —prae- 
gune koosseis. 


Ees: abiesimees E. Vardja, 
esimees V. Hiir ja 
sekretär R. Lahi. 

Püsti: E. Tarn ja V. Kula- 

salu. 


loodud rühmal koduga täiesti perekond- 
lik vahekord. Tunduvalt on vähenenud 
puudujate % ja lastevanemad jälgivad 
suure huviga, mida tehakse rühmas ning 
kuidas areneb rühmategevus. Ühele rüh- 
male on vanakotka lahkudes saadud uus 
vanakotkas juba lastevanemate ringkon- 
nast, ja kuna tegevusega oldi varemalt 
hästi tuttav, siis seda kergemini teostub 
nüüd rühma edukas juhtimine. Kõige 
sellega seoses väheneb rühmast lahkujate 
%, koolilõpetajad on jäänud edasi rühma 
juurde, tegevus rühmas on intensiivsem 
jne. 

Seoses lastevanemate koostööga ei tule 
jätta eemale koostööd Kaitseliidu ja 
Naiskodukaitse kohaliku üksusega (kom- 
panii, malevkond, jaoskond), kuna sidu- 
vus nendega aitab lahendada eeskätt just 
majanduslikke muresid ja tavaliselt on 
need just kõige suuremad mured igale 
vähegi tegutsevale noorteüksusele. 


Lõpuks võib kerkida veel küsimus, 
mis vahe on lastevanemate ringil ja Sõp- 
rade Seltsil? Vahe iseenesest on väike, 
eesmärk on kõigil ühine. Vahe seisneb 


vaid selles, et kui Sõprade Selts on kuju- 
nenud peamiselt majanduslikke muresid 
lahendavaks organiks, siis lastevanemate 
ring kui väiksema üksuse ja väiksema 
grupi inimeste koondis on pühendatud 
suurel määral ka üksuse siseellu puutu- 
vate küsimuste lahendamiseks ja suure- 
ma sideme loomiseks koduga ja organi- 


satsiooniga. Teiseks on mõeldav sõpra- 
de seltside asutamine ikka malevate 
juurde, äärmisel juhul ka malevkonna 


juurde, kuid mõeldamatu on see asutada 
rühma juurde. Selleks on vaja eri põhi- 
kirja, kinnitust Siseministeeriumis, põhi- 


kirja alusel luua igasuguseid organeid 
jne. Kõigest sellest saab lihtsamalt üle 
lastevanemate ring, milline ei vaja eri 


põhikirju ega erilist registreerimist; asu- 
tamine tuleks avaldada ainult käskkirjas 
ja sellega oleks korras kõik formaalsused. 

Ükski noorte kotkaste rühm, kes vä- 
hegi tahab tegutseda edukalt, ei peaks 
jätma kasutamata juhust luua tihe side 
lastevanematega, Kaitseliiduga — Nais- 
kodukaitsega ja teiste kohapealsete te- 
gelastega, rühma juurde lastevanemate 
ringi ellukutsumise teel. 

rivis. 


asukoht 
Lipu asukoht joonel asuva üksuse 
rivis on üksuse parema tiiva ja üksuse 


VII. Lipu 


Üksus joonel 


12 


lipuga. 
2 0 
II 


salk C 
O 


O 
O 
O 


Noorte kotkaste 


lipu käsitsemise kombeid. 


Noortemagister E. Vardja. 


ees keskel, lipuvalvurid üks paremal ja 
teine vasakul lippurist. Üksuse pealikust 


lipuni ja lipust kolonni alguseni on 3 
sammu. 
Lippude erirühm asub joonel 


üksuste paremal tiival üldpealiku kõrval. 
Kahe lipuvalvuriga liputoimkonnad asu- 
vad joonel nii, et ühest liputoimkonnast 
teiseni on 134 sammu. Ruumi kokku- 
hoiu mõttes võib ka siin asetada liputoim- 
konnad kolonni. Ühe lipuvalvuriga lipu- 


O20B80O021 


GI 
üh 


Üb 


(Käesolevas ja edaspidistes skeemides on võetud tarvitusele järgmised märgid: 
[kl üldpealik, [T, üksuse pealik, [) üksuse pealiku abi, B salgapealik, ( salgapealiku 


abi, O) rivinoorkotkas, (CB lippur, (-) 
sammudes.) 


pealiku vahel esimesel viirul. Pealikust 
liputoimkonnani kui ka .liputoimkonnast 
üksuse alguseni on 2 sammu. Vajaduse 
korral võib seda maad vähendada, kuid 


Üksus kolonnis lipuga. 


20 
n2| % 0 


salk 
O 


ikkagi peavad vahed jääma nähtavaks. 
Kitsas ruumis võib asetada liputoim- 
konna kolonni. 

Lipu asukoht kolonnis asuvas ük- 
suses on üksuse alguses üksuse pealiku 
selja taga, kusjuures. lippur asub kolonni 


Lippude rühm joonel. 


500 
006 


OO 
0068 0 


lipuvalvur. 


O 
O 
O 


Numbrid tähendavad vahesid 


toimkondades lippurid asuvad I viirus 
kas harilikkudel või lühendatud vahedel, 
lipuvalvurid II viirus igaüks oma lippuri 
selja taga. 


0 50 
Be 30 
Db O 


Lippude erirühm asub kolonnis 
üksuste alguses üldpealiku taga. Kahe 
lipuvalvuriga liputoimkonna lippur kesk- 
mises kolonnis, lipuvalvurid lippuri kõr- 
val; ühe lipuvalvuriga —liputoimkonnad 
moodustavad lippude kolmikud: lippurid 


000200031258158915815090150807H 
230 2 85. 

Meie kotkajuhte. 


Kotkajuht Aarne Linsi, 
NK Pärnu Maleva pealik. 


Lippude rühm joonel. I 


IT 5. [ rühm | 


rühm 


ees ja lipuvalvurid igaüks 
taga. Juhtumil, kui ühe 
liputoimkondade kolmikuist 
poolikuks (s. 0. ei ole kolme 
konda), siis asetada sümmeetriliselt, s. 0. 
kaks äärmistes kolonnides, üks keskmi- 


oma lippuri 
lipuvalvuriga 
mõni jääb 
liputoim- 


Lippude rühm kolonnis. 


Kotkajuht Viljar Laaneots, 
NK Petseri/Värska mlvk. pealik. 


506156815615B15B 7 
| O 8 0 08 0 


2 


ses kolonnis. Kaugused lippude erirüh- 
ma kolonnis kahe lipuvalvuriga liputoim- 
kondadel olgu 2 sammu; ühe lipuvalvu- 
riga liputoimkondadel: lippurist — lipu- 
valvurini üks samm, ja lipuvalvureist 
järgmise lippurini 2 sammu. 


242 98 2 OB 2. 9 2 


Prii og 8 678 
0 °O8 OB 13 ° (Järgneb). 
TELKE 1. Tüüp NK 38, täiskomplekt maksab kr. 


on võimalik tellida NK Harju Maleva inst- 
ruktori Ed. Tiik'i kaudu. (Aadress: Harju 
Maleva Staap, Kaarli 8, Tallinn.) 

Purjeriidest OK—71 valmistatud telkide 
hinnad on järgmised: 


88.00. Mõõdud: pikkus 4 m, laius 2,6 m, 
kõrgus 1,9 m. 


| 2. Täpselt KL mõõtudega telk, täiskomp- 


lekt kr. 83.00. 

Üsna sagedasti on meie kodudes poistel 
tegemist kodustel parandustöödel ja kodu 
korrastamisel. Noorte kotkaste töökavas on 
neist töist terve rida loeteldud koduse abi- 
mehe erikatses. On väga tarvilik, et poiss 
mõndagi lihtsamat sellelt alalt oskaks, sest 
peagu alati on midagi korraldada ja kohen- 
dada. Juba on käärid või nuga nüri, juba 
suhkrutoosi jalg, juba on 
vaja parandada ukselukku, lauajalga või 
lüüa naela seina, riputada kardinaid üles, 
jne. jne. Ja eks oleksid meie kodud palju 
mugavamad, kui oskaksime lage värvida ja 
tapetit seinale kleepida. Kõik need tööd on 
poistele huvitavad ja jõukohased ning või- 


on murdunud 


Noorkotkas koduse abimehena. 
Kotkajuht Vold. Toom. 


maldavad näidata neil oma meistrimehe- 
oskusi. Vajalik oleks siin asi poistele lähe- 
male viia, huvitavaks teha ja võimalikult 
tähtsamad tööd kätte õpetada. Praktilised 
oskused, tõsi küll, on õpitavad kõige pare- 
mini praktilisel teel, kuid hea tahtmise 
juures on võimalik midagi õppida ka kir- 
jalikkude juhiste kaudu. ,,Küll töö ise õpe- 
tab, kui asja käsile võtad,“ ütleb rahva- 
sõna. Ja tõepoolest, kui teame töö põhi- 
võtteid ja enamikus tehtavaid vigu, võime 
tõsiselt asja juurde asudes mõndagi ära 
teha. Veidi meil seda meistrimehe annet on 
peagu igaühel, miks ei peaks seda siis edasi 
arendama, võttes käesolevastki kirjutusest 
seda, mida veel ei tea ega oska. 


Alljärgnevalt toon seeria juhendeid 


koduste parandus- ja korraldustööde alalt, 
ja piirdudes 


lähtudes poiste — seisukohalt 


sagedamini esinevate ja lihtsamate töödega. 


1. Terariistade korrashoid. 


a) Teritamise abinõud. Täht- 
samaks teritamisvahendiks on käi. Käiu 
valmistatakse looduslikest kividest ja vala- 
takse ka kunstlikult. Paremaiks peetakse 
jämedateralistest Reini ja peeneteralistest 
Gotlandi käia. Ostmisel tuleb vaadata, et 
käi oleks terve ja koostiselt ühtlane. Tar- 
vitamisel värustame käia küllalt pika vän- 
daga ja veest väljatõstmise = seadisega. 
Lühike vänt jääb töö juures terariista hoid- 
va käe ette ja teritaja on sunnitud käiama 
kivi "ühel äärel, kulutades käiakivi viltu- 
seks. Alaliselt veesseisev käiakivi osa lä- 
heb aga pehmeks ja kulub rohkem, põhjus- 
tades käia ,lömpamise“. Tuleb alati hoida 
käia ihkepind tasane, silides teda vajaduse 
korral -karedat kivi käiates. Suuremaid ko- 
narusi ehk viltust pinda täksime ära meisli, 
peitli, vana kirve või mõne muu sobiva 
riistaga, lüües täkkeid rööbiti käia võllile. 
Aeg-ajalt puhastame ja loputame käiaküna, 
et vältida vee roiskumist. Käiaküna ei 
tohi loputada , kraani alla“, sest see ummis- 
tab mustaveetoru kõveriku. 


Luisud. Luisukive on kunstlikke ja 


looduslikke. Kahjuks ei ole looduslikud 
Taisukivid alati ühtlased. Hea looduslik 


kivi on alati parem kunstlikust kivist, eriti 


lõppihumisel. Luisu valikul käime reegli 
järgi: pehme tera — kõva luisk (tahk), 
kõva tera — pehme luisk. Ostmisel tähele 
panna kivi ühtlast koostist. 


Viilid. 0Teritamise juures tarvitame 
kolmekandilist  saeviili ja lapikut viili. 
Saeviili tähtsamaks omaduseks on ta kõva- 
dus, sest kõva viil ei kulu nii kiiresti. 
Saeviili hambad on raiutud ühtepidi, et 
saehambad terituksid viilimisel siledamalt. 


b) Noataolised terariistad. 
Kõik noataolised terariistad on kahefaasi- 
lised, s. 0. nende lõiketera moodustavad 
kaks kokkujooksvat kaldasendis tasapinda. 
Teritamisel tuleb mõlemaid faase ühtlaselt 
ihuda, jälgides, et kogu faas oleks käiami- 
sel vastu käiakivi. Selleks vaatleme vahete- 
vahel ihutavat pinda ehk kuulame käiami- 
sel tekkivat häält, milline on kogu faasi 


perre 59. — t. 
LALL LLILLLVPLTLIITATELELA TA OTTAPEEA TATTT. 


Joon. 1. Noa hoid käial ja tahul. 

Rühmajuhtide kursused Võrus. 


4.—7. jaan. s. a. toimusid Võrus Ma- 
leva rühmajuhtide kursused. Kursuste 
vanemana tegutses Maleva vanem hr. 
J. Reinet, vanema abina Maleva pealik 
kj. J. Anso, pealikuna kj. V. Härm, õp- 
pepealikuna kj. A. Anton, majanduspea- 
likuna Ed. Kalekaur, sisekorrapealikuna 
nk. R. Kalmet, sekretärina E. Lätte ja 
majavanemana A. Petersoo. 

Lektoritena tegutsesid NK Peastaabi 
instr. kj. J. Laar, kj. Onno, kpt. Karjel, 
Itn. H. Rebane, kj. Kõiv, hr. Gutman jt. 
Huvitavamaist kursuste . üksikosadest 
võiks nimetada näitlikku pere ja rühma 
koondust ning noorkotkalikku võistlust. 
Viimases tulid esikohale Jaanimäe rühma 
noorkotkad. = Individuaalselt tuli esime- 
sele kohale kp. Heldur Kall, teisele 
kohale kp. Herbert Parv ja kolmandale 
nk. Aksel Kasesalu. Esikohale tulnud 
noorkotkas sai auhinnana laualipu hr. J. 
Reinetilt. 


kokkupuutel käiakiviga ,,madalam“, osa 
faasi kokkupuutel aga ,,kõrgem“ — (sisin). 
Kui nuga on üsna nüri, siis käiame esiteks 
töö kiirustamiseks päri tera ja pärast vastu 
tera, Teravamat nuga käiame kohe vastu 
tera. Kogu käiamise aja olgu kivi küllalt 
märg, et ära hoida raua korra tekkimist. 
Rauakorra, mis teeb käia libedaks, laseme 
maha laastudega ehk = õletuustiga. Kuival 
käial läheb ka teritatav ese kuumaks, Käia- 
misele järgneb ihumine tahul. Ihumist 
toimetame märjal tahul - ringliigutustega. 
Tahu niisutamiseks kasutame vett või õli. 
Õli teeb eriti puhta ja peene tera. Kui 
tera on kahe faasi lõikekohal vastu valget 


vaadates nägematu, siis on nuga küllalt 
terav. 
Peale teritamise kuulub pussi korras- 


hoidu veel saba kinnitamine peasse, kui see 
logisema hakkab. Selleks võtame neetseibi 
lahti ja lõikame terapoolsest pea otsast tü- 
kikese maha ja needime uuesti, pussi püsti 
kruustangide vahele asetades. Kui auk peas 
väga suur, siis liimime augule õhukesed 
puukillud sisse. 

Puss on igasuguste tööde juures tasku- 
moast eelistatavam, kuna ta on tugevam ega 
“hõõru nii kergesti peosse ville. Parimateks 
Peetakse rootsi Eskilstuna pusse. Kõik 
järskude faasidega pussid (osa Soome 
pusse) on kõlbmatud. 

Kirve korrashoidu kuulub ka kirvevarre 
korraldamine. Vars ulatugu kirvesilmast 


rs 


Kursustel õpiti poiste juhtimisalasse 
puutuväid küsimusi nii teoreetiliselt kui 
ka praktiliselt. Neljapäevase töö järel 
olid poisid üksteisega nii kodunenud, et 
raske oli lahkuda. 


vähemalt 2 cm läbi. Varre kiilume ühe 
püstkiiluga, mis olgu pehmemast puust kui 
vars, kinni. Üleulatuvast varre osast ja kii- 
lust lööme läbi peened traatnaelad kiilu 
väljaloksumise vältimiseks. Parimaiks pee- 
takse Soome Billnäs Bruk kirveid. 

c) Peitlitaolised terariis- 
tad. Kõik peitlikujulised terariistad on 
ühefaasilised nagu höövliraud, peitel, kää- 
rid jt. Ühefaasilisi terariistu käiame faasi 
poolt, seni kui pöidlaga katsudes tundub 
tera teisel pool veidi kahekorra olevat. Siis 
ihume tahul kas edasi-tagasi või ringlii- 
gutustega, tarvitades võimalikult õli. 


Joon. 2. Lõiketerade ristlemine kääridel. 


Käiamisel tuleb valvata, et faas oleks 
ühtlane kogu lõiketera ulatusel. Höövliraud 
peab nurkadest 2 mm ülatusel ümmarik 
olema ja faas kaks korda nii lai kui raua 
paksus. Höövliraua käiamisel on soovitav 
joon. 3 toodud hambulist tuge tarvitada 
korralikuma faasi saamiseks. Raua hoid 
ihumisel selgub joonistest nr. 4 ja 5. Joe- 

õige 


Joon. 3. Höövliraua hoidmine käial. 


vale 


nistel nr. 4 ja 5 toodud seisangus tuleb 
hoida ihumisel kõiki ühefaasilisi terariistu 
nagu peitel, käärid, lambarauad, liha hakk- 
masina nuga jt. 

Höövlite juures hoiduda liivaste ja 
raudseid esemeid sisaldavate pindade höö- 
veldamisest, mis rikub raua kui ka höövli 
põhja. Hööveldamise tõmbame höövli ta- 


Joon. 4. Höövliraua hoidmine tahul. 


gasi serva kanti mööda, et vältida kiiret 
tera. nürinemist. Raua eemaldame pakust, 
koputades paku kannale. 

Kääride juures võib ühendusneet lõdve- 
neda või hoopis kõlbmatuks muutuda, Uus 
neet ei tohi liiga pehme olla, sest ta pai- 


Õ 


TA DEE KOE TÄTTE 
MAAD ARDER TERIVUDIEREBIDN AONEITTITIREBEITIE 


vale 


Joon. 5. Höövliraua hoidmine tahul. 


sub neetimisel ja teeb käärid raskesti lii- 
kuvaks.: Kõvade esemete lõikamine kui ka 
kääride 


ebaõige käiamine rikub 
(Vaata joonist nr. 2a.) 
—— A 


tera. 


»Kui seda metsa ees ei oleks. . !“* 


Eesti rahval ei ole enam seda ,,metsa“ ees. Eesti põllumees, maa harit- 
lane! Teil on maal kõik, kuid puudub — jalanõude kiirtööstus. Jalanõude 
kiirtööstus ,Jalats“ Tartus, Riia tän. 52 (punane kivimaja), sääl tehakse 
kõike ruttu: hommikul annate töö sisse, — koju minnes saate kätte. Talluta- 
mine poole tunniga. Kalosside parandus, tõmbelukkude ja rõhknööpide ette- 
panek. ,Terastallaga“ tallutamine, kingade värvimised ja uute peale telli- 
miste vastuvõtmine. ,,Terastallaga“ uute saabaste valmistamine. Kõige vanem 


ja täielikum kiirtööstus 


Hakkmasina terad peavad libisema möö- 
da aukplaati, nagu kääritera mööda teisest 
kääriterast, sest vastasel korral võtab ma- 
sin ,,vahele“, nagu joonisel 2a kääride juu- 
res näidatud. 

Peitlite pead peavad kaua vastu, kui 
tappimisel tarvitame puust haamreid. Lõh- 
kiläinud peitlipea asendame uuega. Raud- 
võrud peitlite peade kaitseks on sobivad 
ainult - ehituspeitlite juures, kus löögiriis- 
taks on kirvesilm. 

d) Saed. Saed on oma hammaste ehitu- 
selt kahesugused: ühed etteulatuvate peitli- 
terataoliste hammastega nagu raamsaag, tei- 
sed sarikkolmmurksete hammastega nagu kä- 
sisaag. Esimesed lõikavad töö juures peitli- 


C 


Joon. 6. Raamsaag pihtide vahel. 


taoliselt, teised noataoliselt. Käsisae terita- 
misel vaatame kõigepealt, kas jagu on üht- 
lane ja küllaldane. Kui ei, siis jagame ta 
enne teritamist jaorauaga (tangidega) vas- 
tavalt vajadusele 0,1—0,5 mm. Kõvema puu 
jaoks väiksem jagu, pehmema puu jaoks 
laiem jagu, kusjuures jao laius oleneb mui- 
dugi sae tüübist. Juhul kui sae hambad ei 
ole ühepikkused, lükkame nad tasaseks 
vastava  tasandamispulga abil (joonis 8). 
Tasandamispulga = avasse asetame — lapik- 
viili ja kinnitame väikese kiiluga. Soovi- 
tav on viilimisel saag kinnitada nahapih- 
tide või kruustangide vahele (joon. nr. 6). 
Metsatööl kasutame selleks pikast puukän- 
nust tehtud pukki (joon. nr. 7). Hambaid 
viilime kogu pinna ulatuses, ka põhja, et 
hambad hoiaksid alal endise kuju. Sarik- 


kolmnurkse hamba ühelt poolt —viilime 
seni, kui valge punkt hamba = otsas on 


kadunud pooleni, teiselt poolt seni, kui 
see punkt on peaaegu kadunud. Siis lük- 


TARTUS, RIIA 52 , JALATS“. 

Joon. 7. Saeteritamise pukk kännust. 


kame viili või luisu abil viilimisel tekki- 
nud krassi maha ja kontrollime, kas jaga- 
mine on õige. Lõpuks teritame ettevaatli- 
kult, kuni kaovad valged punktid saeham- 
maste otstes. 
esipinna ja siis tagapinna, et lõiketera serv 
jääks ettepoole. Korrasolevail saagidel kat- 
sume iga hammast lükata võimalikult sama 
palju kordi, näit. 3—4 korda. Pehmemate 
puuliikide puhul viilime hambakandi la- 


Peitelhammastel viilime enne “ 


tide vahele, et hammaste otsad töötajast 
asetsevad paremal pool, et oleks mugavam 
töötada. Raamsaage = jagatakse harilikult 
kruvikeeraja abil, asetades selle tugevästi 


hamba põhja ja käänates teda "vasemale ja 
ühepalju. 


paremale Hambaid ei või 


1 
6 


Saehammaste tasandamispulki 


aga 


O 


a 


Joon. 8. 


mitte nii laiali käänata, et pikuti saelehte 
vaadates nende vahelt läbi näeme. Mida 
rohkem ettepoole suunatud raamsae ham- 
bad, seda paremini lõikab ta piki puud: 
Muu korrashoid seisneb peamiselt käepide: 


medama, kõvade puuliikide puhul järsema.  mete ja raami uuendamises nende katke: 
Raamsae teritamisel asetame sae nii pih- mise puhul. 
120 kodutütarde juhti Abjas. Noorte Kotkaste instruktorite 


Pühapäeval, 29. jaan. 1939. a. toimus 
järjekordne Pärnumaa kodutütarde juh- 
tide õppepäev Abjas, Abja-Paluoja 
älgkooli: ruumes. 

Õppepäev osutus kõigist seni korral- 
datuist osavõturikkaimaks. Rühmavane- 
maid-õpetajaid ja kodutütreid-juhte oli 
tulnud -õppepäevale Laatre, Pornuse, 
Penuja. Saaretsi, Polli-Peraküla, Uue- 
Kariste, Vana-Kariste, Pussi, Karksi- 
Nuia, Polli-Longi, Toomesoo ja Abja rüh- 
madest kokku 120. 

Ühiselt õpiti juhtimistarkusi: koon- 

duste korraldamist, rühmatöö mitmeke- 
sistamisvõimalusi, rühma = asjaajamist, 
sõlmede tegemist, kodutütarde rivi, uusi 
Iaule ja mänge. 
1” Õppepäeva vanemaks oli ktr. Karksi- 
Nuia rühmavanem M. Karu, sisekorrava- 
nemaks ktr. Abja rühmavanem A. Sirkel 
ja õppepäeva juhiks instruktor E. Kop- 
pel. 


õppepäevad Petseris. 


7.—10. skp. toimusid Petseris Petseri 
Maleva ruumes üleriigilised NK instruk- 
torite õppepäevad, millest osa võtsid Pea- 
staabi ja malevate instruktorid. Õppe- 
päevadel viibisid ka Noorte Kotkaste va- 
nema kohustetäitja kolonel J. Maide ja 
Peastaabi ülem nmag. J. Tedersoo. Õppe- 


päevade = õppealaliseks juhiks oli Pea- 
staabi vanem instruktor nmag. Kaarel 
Liping. : 


Peale õppealaliste loengute ja organi- 
satsiooni ellu puutuvates küsimustes nõu- 
pidamiste õppepäevadest osavõtjaid tut- 
vustati: Petseri linnaga ja külastati 'Pet- 
seri kloostrit. Õppepäevade kavas oli 
ette nähtud ka instruktoritevaheline suu- 
savõistlus, kuid lüme puudumisel jäi 


see ära ja selle asemel peeti Põhja- jä 


Lõuna-Eesti instruktorite vahelised võrk- 
ja käsipallivõistlused. ; 


TS EE 2 SETE: LET SS E AAS 


Väljaandja: 


NK. Peastaap. Vastutav toimetaja: G. Reial. i 


Toheimib nõukogu: kol.-Itn. P. Asmus, prof. E. Ein, prof. J. Kõpp, koolide HIEPEAAL 

J. Lang, V. Neggo, prof. A. Piip ja kol. A. Traksmaa. t 
Toimetus: H. Treial (peatoimetaja), noortemagistrid R. Lahi (tegevtoimetaja), V. m 
! K. Liping, A. Ohaka ja E. Tarn. 


Toimetus-talitus: Tartus, Võidu 10, tuba 16, tel. 17-44. 
Tellimishind : aastas kr. 1.50, 6 k. — kr. 0.80, 3 k. — kr..0.40.. Üksiknumber 15 senti. 


Ilmus 21. veebruaril 1939. a. 


Ajakiri ilmub 12 korda aastas. | 
i , i Posti jooksev arve nr. 2133. ; 


K. Mattieseni trükikoda 0.-ü., Tartu, 1939. 

TU Koikaste juhtidele kui kodumaa ilu- 
sama luleviku rajajaile soovivad Vabariigi 
aastapäeva puhul hääd edu: 


< JE Dar 


ti üralsmid 


N EE 
| artu Eesti 


Eesti Kirjastuse-Ühisus 


Majanduse] 
»Postimees“ Ühisus 


Raamatukauplus, Tartu, Suurturg 16 


SPRENK-LÄTE 


Tartus. Rüütli 25 


R-JUP<-OJM<PrX 


Nr. 2 KOTKAS 39 


Pudukauba ladu Lilleäri 


K./M. Jassmann ja Pojad M. FLOSS 


sd õi ž 
Tartus, Võidu tänav 10 
Tartus. Poe tänav 9. Telefon 5-70 Kodune aadr.: Oa 8 


Soapatööstus- ja kauplus Pagari- ja kondiitniäni 


XK KXonsen Ed. Loodus . 


Tartus, Riia tänav 36. Telefon 12-85 Tartus, Rüütli tän. 22 


Riidekauba ladu Mööblitööstus 


S. WOROBJEV | K.J. KU TSAR 


Tartus, Poe tän. 7 Tartus, Rüütli 23 
una 


K Polstermööbli tööstus 
PAGARI- *k 


KONDILT RIÄRI 
ED.UNIVER 


E. Neumann | ÕE L 10% 


Tartus, Võidu 24 * 


[LTT 


Rohu- ja värvikauplus 


KIRADAAAAKRDANRAKKAUKARKALAAARVAVARARVERKANKKSED Zartus, Riia 1. 79 
TARTUS 
Ke Võidu tän. 10 
A E 


kirjutusmaterjali 


ilu- ja lastekirjandust 


° 
O õpperaamatuid ja pedagoogilist kirjandust 
- 
° 


koolitarbeid ja rakendusraamatuid 


0 õppevahendeid täielikumas valikus 


KOOLIVA RA e sniitendite laenukogu 


A A ETA 
Võidu 10, Tartu Telefon 8-29 9 tellimiste ja köitetööde vahendamine 

Kaiista oma varandust õnnetuste 


tagajärgede eest, 
elada muretult vanaduspäevil, 


- pakkuda oma perekonnale majan- 
duslikku heaolu olenematult 


Teie eluea kestusest, 


koguda kapitali mõne suurema üles- 


ande teostamiseks ja 
i 


võimaldada oma lastele köoli- 


haridust, 


kindlustage oma varandus ja elu 
kodumaa suurimas rahvuslikus 
kindlustusettevõttes — 


Ühistegelikus kindlustusseltsis 


A AAILES 


asutatud 1907. a. 
Valitsus: Tartu, Suurturg 8. 


